વાતને મૂળ પાટે લાવતાં બાબ્ભઇ બોલ્યા : ‘વાતાવરણની ગરમી ઘટતી નથી, પણ ઓલી સત્તાકારણની ગરમી તો હાવ નિચોવાઇ જ ગઇ. હું કઉં! કેને માટે આ લોકો જાણી જોઇને નાક વઢાવા ડાચાં લઇને ઓલી કરવતી આગળ જાતા હશે? કર્ણાટકના ગવર્નર વજુબાપા આપણા ગુજરાતના હતા, પણ ઓલી કરવતી કાંઇ ગુજરાતની નથી. ઠભ્ભ દઇ વાઢી નાઇખું ને નાક ! આમાં વજુભાઇ હાવ કઠેડામાં આવી ગ્યા. આ તો કર્ણાટકનું રાજકારણ સે, ડાયરા થોડા સે તે હંધુય હાલે! કાચા પઇડા. ભાઇ અને ઇમના યેદ્દીનું હોમવર્કેય અધકચરું રઇ ગ્યું. શાયેબેય આ હદે હંધુય થાવા દીધું ઇ કાંઇ હમજાતું નથી. કોને વધેરવા ? યેદ્દીને કે ભાઇને! બાકી જ્ લગી પાક્કું નો હોય ન્યાં લગી શાયેબ આવાં જોખમ કોઇ દી' લ્યે નંઇ.'